b'\n_START_ARTICLE_\nUgrez\n_START_PARAGRAPH_\nUgrez (ameri\xc5\xa1ko: Draft, angle\xc5\xa1ko: Draught) je vetikalna razdalja med vodno gladino in najbolj spodnjim delom ladje. Ugrez dolo\xc4\x8da kolik\xc5\xa1na globina vode je potrebna za varno plovbo. Z ugrezom se da tudi dolo\xc4\x8diti te\xc5\xbeo tovora, ki je nalo\xc5\xbeen na ladjo. Je pa pri tem treba upo\xc5\xa1tevati gostoto vode, slana voda je bolj gosta (okrog 1025 kg/m\xc2\xb3), sladka pa (1000 kg/m\xc2\xb3) - zato lahko v slanih vodah ladje natovorijo malce ve\xc4\x8d tovora._NEWLINE_Velike transportne ladje, kot so supertankerji imajo ugrez tudi do 28 metrov, ladje na razsuti tovor do nekje 23 metrov. Ko povsem raztovorijo svoj tovor se ugrez drasti\xc4\x8dno zmanj\xc5\xa1a, zato morajo natovoriti balastno vodo za stabilnost in zato, da se povsem pokrije propeler z vodo. Superletalonosilke razred Nimitz z izpodrivom okrog 100 000 ton imajo ugrez najve\xc4\x8d 12,5 metrov.'